ΕΜΠΝΕΥΣΜEΝΟ ΑΠO ΤΗ ΣΤHΛΗ MODERN LOVE ΤΩΝ NEW YORK TIMES
ΚΑΠΟΙΑ ΣΤΟΙΧΕΙΑ ΑΠΟΤΕΛΟΥΝ ΠΡΟΪΟΝ ΜΥΘΟΠΛΑΣΙΑΣ
Σύγχρονος Έρωτας - Τόκιο
Κάνα, έχεις κανένα σοκολατάκι για μας;
-Εμένα χειροποίητο, έτσι; -Δεν έχει τίποτα για σας.
-Γιατί όχι; -Τίποτα;
Ούτε καν για τυπικούς λόγους;
-Όχι. -Έλα! Μόνο ένα!
-Δεν έχεις κανέναν να τα δώσεις! -Τα έδωσα ήδη.
-Τι; Σε ποιον; -Πες μας.
-Γεια σας. -Καλή τύχη.
Τα λέμε. Ξέρεις, βρέχει καρδιές όταν γράφεις "Ημέρα του Αγίου Βαλεντίνου".
Τι χαριτωμένο!
Ξέρεις, μόνο τώρα που το ανέφερες
θυμήθηκα ότι σήμερα είναι του Αγίου Βαλεντίνου.
Το είχα ξεχάσει τελείως!
Του Αγίου Βαλεντίνου.
Γιατί δεν βρέχει καρδιές όταν το γράφω εγώ;
Ακόμα και o Άγιος Βαλεντίνος με έχει ξεγράψει;
Επειδή έφτασα τα 63;
Αυτό σε έκανε να κλάψεις που σε εγκατέλειψε o Άγιος Βαλεντίνος.
Πλάκα έκανα. Ήξερα ότι έφταιγε το μοντέλο του τηλεφώνου μου.
Όχι, δεν έκανες πλάκα. Σοκαρίστηκες.
Λες συνεχώς ότι ξεμπέρδεψες με τον έρωτα,
αλλά βαθιά μέσα σου ακόμη τον αποζητάς.
Είναι λογικό, είσαι χωρισμένη εδώ και τρία χρόνια.
Δεν με ενδιαφέρουν καθόλου οι έρωτες.
Γι' αυτό σου είπα να ανοίξεις την εφαρμογή που σου έστειλα νωρίτερα.
Εμπρός, άνοιξέ την.
-Σου είπα ήδη, όχι. -Σοβαρά τώρα.
-Άνοιξέ τη. Βιάσου. -Καλά. Θα την ανοίξω.
-Αυτήν εδώ; -Ναι, αυτήν.
Πάτα την. Ορίστε.
Και;
Εντάξει, εδώ είναι που συστήνεσαι.
Και...
αυτά είναι τα χαρακτηριστικά που ψάχνεις σε έναν σύντροφο.
Μετά επιλέγεις αυτούς που σου αρέσουν.
Ταιριάζετε αν σε επιλέξει κι εκείνος.
Μετά από αυτό, είναι στο χέρι σου αν θα μιλήσετε ή όχι.
Τι λες;
Δεν είμαι σίγουρη.
Αυτό που κάνω εγώ είναι να επικοινωνώ μαζί τους πρώτη.
Μετά, αφού ανταλλάξουμε μηνύματα για λίγο,
αν φαίνεται ότι αξίζει να συναντηθούμε,
βγαίνουμε έξω για τσάι.
Περίμενε, δηλαδή τη χρησιμοποιείς;
Δεν είπες ότι άρχισες το ξεσκαρτάρισμα;
Τι; Ναι.
Όλοι έχουμε την ανάγκη για ξεσκαρτάρισμα μόλις φτάσουμε τα 60.
Παρά το ξεσκαρτάρισμα, οι αναμνήσεις μένουν.
Αλλά ακόμα και οι αναμνήσεις ξεθωριάζουν.
Όχι άλλα πράγματα. Όχι άλλες αναμνήσεις.
Ωστόσο, έχουμε ακόμα ζωή μπροστά μας.
-Σωστά; -Ναι.
Ποιο είναι το μέσο προσδόκιμο ζωής για τις Γιαπωνέζες;
Τα 88, σωστά;
Κάτι τέτοιο.
Αυτό σημαίνει ότι χρειαζόμαστε νέα πράγματα στη ζωή μας.
Σωστά;
Νέες γνωριμίες.
Νέες συγκινήσεις. Νέες αναμνήσεις.
Είμαστε πολύ νέες για να μαραζώσουμε.
Λοιπόν...
Έτσι είναι.
Όχι, ευχαριστώ.
ΤΟ ΧΕΙΡΟΤΕΡΟ ΡΑΝΤΕΒΟΥ ΜΟΥ ΗΤΑΝ ΤΟ ΚΑΛΥΤΕΡΟ
Εμπρός;
Ο σταθμός Χαρατζούκου φαίνεται εντελώς διαφορετικός!
Αλήθεια;
Τέλος πάντων, θέλεις να σου τηλεφωνήσω, όπως είπαμε;
Ναι.
Ακούγεσαι αγχωμένη. Είσαι;
Φυσικά και είμαι!
Εξάλλου, εσύ με πρόδωσες.
Ναι, το ξέρω.
Εγώ φταίω για όλα. Αλλά, Νατσούκο, ήταν δική σου απόφαση, ξέρεις.
Ναι, κυρία μου. Ξέρω.
Επίσης, το ότι κάνει ζέστη δεν σημαίνει ότι μπορείς να παραγγείλεις μπίρα.
Αλήθεια; Ακόμα κι αν παραγγείλει εκείνος;
Δεν θα ήμουν σίγουρη για κάποιον που παίρνει μπίρα στο πρώτο του ραντεβού.
Νατσούκο, είσαι λίγο πεισματάρα,
οπότε πρόσεχε.
Ναι, ναι. Σχεδόν έφτασα, οπότε μην ξεχάσεις να με πάρεις αργότερα.
Μείνε ήσυχη. Αντίο τώρα. Καλή τύχη!
Πιστεύεις ότι η Νατσούκο θα είν' εντάξει;
Σίγουρα το ελπίζω.
ΝΑΤΣΟΥΚΟ, 63 ΚΑΛΕΣ ΤΕΧΝΕΣ - ΖΕΙ ΣΤΟ ΤΟΚΙΟ
Καλώς ήρθατε.
Γεια σας.
Γεια.
-Πρέπει να είστε η κυρία Κουράτα. -Ναι.
Χαίρω πολύ. Είμαι ο Χαγιάμι.
Κι εγώ χάρηκα για τη γνωριμία.
Λυπάμαι πολύ που άργησα.
Δεν αργήσατε. Εγώ ήρθα πολύ νωρίς.
-Παρακαλώ, καθίστε. -Εντάξει.
Γεια σας, καλώς ήρθατε.
-Κρύο καφέ, παρακαλώ. -Κρύο καφέ. Αμέσως.
Για άλλη μια φορά, είναι χαρά μου που σας γνωρίζω.
Η χαρά είναι και δική μου.
Έχετε πολλή δουλειά ως επιμελήτρια σε μουσείο;
Ναι, σχετικά.
Κατάλαβα.
Ασχολείστε με την εσωτερική διακόσμηση, έτσι δεν είναι;
Είμαι ημιαπασχολούμενος συνταξιούχος.
Δουλεύατε κι εσείς σήμερα;
Αυτά; Όχι, δεν είναι της δουλειάς.
Δανείστηκα μερικά βιβλία που χρειαζόμουν από τη βιβλιοθήκη.
Συγγνώμη για την αναμονή. Ορίστε ο κρύος καφές σας.
Σας ευχαριστώ πάρα πολύ.
Στην υγειά σας.
Άλλη μια ζεστή μέρα σήμερα.
Σίγουρα είναι.
-Έτρεξες κι εσύ σήμερα; -Ναι.
-Το ποτό σας. -Ευχαριστώ.
Μόνο ένα χαλαρό τρέξιμο γύρω από το σπίτι μου σήμερα.
Και πάλι, είναι εντυπωσιακό. Πού τρέχεις συνήθως;
Γύρω από το Αυτοκρατορικό Παλάτι.
Ώστε είσαι απ' αυτούς!
Σκέφτηκα ότι ταιριάζαμε όταν διάβασα το προφίλ σου.
Είσαι απ' αυτούς στο Παλάτι;
Είναι κοντά στο γραφείο μου.
Δεν με πειράζει το χώμα, οπότε τρέχω οπουδήποτε.
Σε χώμα, άσφαλτο, όπου θες. Φυσικά, αλλάζω παπούτσια.
Εσύ τι φοράς;
Κανονικά παπούτσια για τρέξιμο. Τα πρότειναν στο κατάστημα.
Τι λες! Μερικοί υπάλληλοι δεν έχουν ιδέα.
Μπορεί να τραυματίσεις τα πόδια σου. Είσαι εντάξει;
Ναι, μέχρι τώρα όλα καλά.
Στείλε μου μια φωτογραφία. Μπορώ να σου προτείνω μερικά.
Δεν μου φαίνεται, αλλά έτρεξα δύο φορές στον Μαραθώνιο του Τόκιο.
Αυτό είναι φοβερό!
Πάμε μαζί στον επόμενο.
-Μαζί; -Βέβαια, θα σου δείξω πώς.
Απαντήστε.
-Συγγνώμη. Είναι από τη δουλειά. -Καταλαβαίνω.
Μπορείς να τρέξεις μεγάλες αποστάσεις;
Πρέπει να πάω στην τουαλέτα.
Είναι εκεί πίσω.
Ναι!
Εμπρός;
Πώς πάει;
Δεν είμαι σίγουρη.
Είναι παράξενος;
Δεν νομίζω. Προς το παρόν.
Αλλά, ξέρεις, δεν μπορούμε να σπάσουμε τον πάγο.
Γιατί όχι;
Γιατί δεν έχω ξανακάνει κάτι τέτοιο.
Κατάλαβα.
Λογικό, αφού παντρεύτηκες το αγόρι που είχες στο κολέγιο.
Τι;
Περίμενε, δεν είναι αλήθεια.
Θυμάσαι;
Τότε που εσύ και ο σύζυγός σου χωρίσατε την πρώτη φορά.
Ναι, τι;
Αυτό...
Αυτό;
Χριστέ μου, γιατί μου το θυμίζεις αυτό;
Λάθος μου.
Τέλος πάντων, απλώς πιάσε συζήτηση.
Μίλα λες και η ίδια η αγάπη αναβλύζει από τα χείλη σου.
Στάσου, δεν βγάζουν και πολύ νόημα αυτά που λες.
Όλα είναι στο μυαλό.
Λοιπόν, θέλεις να σε ξαναπάρω;
Άλλη μία φορά, εντάξει;
Μήπως να στείλεις μήνυμα καλύτερα;
Λοιπόν, θα σου στείλω μήνυμα.
Αντίο τώρα. Θα τα καταφέρεις!
Εντάξει.
Διασκεδάζεις, αφεντικό;
Το απολαμβάνεις περισσότερο από τη Νατσούκο.
Οι κοριτσοκουβέντες έχουν πολλή πλάκα.
Οι κοριτσοκουβέντες; Τι είναι αυτό;
Τι;
Δεν το λένε πια έτσι;
-Συγγνώμη γι' αυτό. -Κανένα πρόβλημα. Όλα εντάξει στη δουλειά;
-Ναι. -Καλό αυτό.
Παρεμπιπτόντως, είδα την ταινία που μου προτείνατε στο μέιλ σας.
-Πώς σας φάνηκε; -Μου άρεσε πολύ.
-Τι ηθοποιός! -Ο Σονγκ Κανγκ-χο.
Ναι, αυτός. Και τα γραφικά ήταν επίσης υπέροχα.
Σίγουρα ήταν.
Σωστά. Ασχολείστε με το σχέδιο, οπότε λογικό να σας ελκύει κάτι τέτοιο.
Όχι, δεν είμαι τίποτα σε σύγκριση μ' εσάς.
Ειδικεύεστε στη μοντέρνα τέχνη, σωστά;
Ναι, αλλά ασχολούμαι με τα πάντα στη δουλειά.
Δανείστηκα βιβλία για τον Ντα Βίντσι, για την προετοιμασία της επόμενης έκθεσης.
Αλήθεια; Τι έκθεση είναι;
-Θέλετε να δείτε; -Φυσικά.
Είναι λίγο βαρύ.
-Ορίστε. -Σίγουρα είναι!
Ώστε έτσι;
Μαγειρεύω, αλλά τίποτα το ιδιαίτερο.
Μου αρέσει να φτιάχνω πικάντικο κάρι από το μηδέν. Το ξέρεις;
Είναι στη μόδα εδώ και λίγο καιρό.
Τέλος πάντων, κατέληξα να αγοράζω δέκα διαφορετικά μπαχαρικά.
Μου αρέσει να δοκιμάζω διάφορα στη μαγειρική.
Μοιάζει περισσότερο με πείραμα παρά με μαγείρεμα.
Αλλά φαίνεται να αρέσει στους φίλους μου.
Εσένα σου αρέσει το κάρι;
Συνήθως το τρώω σε εστιατόρια.
Τότε, προτείνω το Grey στη Σάντσα. Είναι το καλύτερο στο Τόκιο, νομίζω.
Ο ιδιοκτήτης είναι φίλος μου.
Μια μπίρα, παρακαλώ!
-Τι; -Έρχεται αμέσως!
Παρακαλώ, συνέχισε. Στη Σάντσα;
Στη Σάντσα; Τι;
Α, ναι. Εγώ δεν μπορώ να πιω αλκοόλ.
Ναι, ξέρω. Ήταν στο προφίλ σου. Θα πιω εγώ, μην ενοχλείσαι.
Εντάξει. Τι έλεγα;
Για το κάρι, σωστά; Τώρα θυμήθηκα.
Για μένα, κάθε είδους μαγειρική είναι ένα πείραμα, όχι μόνο το κάρι.
Το να ακολουθώ μια συνταγή δεν είναι του στιλ μου.
Για μένα, πρέπει να κυνηγάς την πρωτοτυπία.
Διαφορετικές γεύσεις ανάλογα με τη διάθεση.
Εσύ μαγειρεύεις, Ίσι;
Ναι, μαγειρεύω.
Σοβαρά; Δεν σου φαίνεται.
Να πάρουμε κάτι άλλο να πιούμε;
Καλή ιδέα.
-Με συγχωρείτε. Ορίστε η μπίρα σας. -Ευχαριστώ.
Πειράζει να πιω μια μπίρα;
Φυσικά. Ξέρετε κάτι; Θα πάρω κι εγώ μία.
Να πάρετε.
Με συγχωρείτε.
Είναι απλώς υπέροχος. Συστήνω ανεπιφύλακτα τον Χουάνγκ Τζουνγκ-μιν.
Μπορεί να παίξει τα πάντα, από τον ωραίο μέχρι τον ψυχρό γκάγκστερ.
Μια στιγμή, παρακαλώ.
Συγγνώμη. Απλώς παρασύρθηκα.
Όχι, όχι. Δεν είναι αυτό. Απλώς ήθελα να το σημειώσω.
Περιμένετε μια στιγμή, παρακαλώ.
-Χουάνγκ Τζουνγκ-μιον. -Όχι, Χουάνγκ Τζουνγκ-μιν.
Με συγχωρείτε, Τζουνγκ-μιν.
Ναι.
Και ποιος ήταν ο τίτλος της ταινίας;
Sinsegye. Πρέπει να τη δείτε.
Είναι φιλμ νουάρ. Σας αρέσουν;
Ναι, έβλεπα φιλμ νουάρ από το Χονγκ Κονγκ όλη την ώρα.
Ωραία. Να δείτε και το A Xiu Luo.
Συνιστώ επίσης το Ode to My Father.
-Αν και είναι μάλλον δραματική. -Εντάξει.
Σίγουρα.
Το ποδόσφαιρο σάλας έχει τη γοητεία του.
Χωρίς παρεξήγηση, εγώ προτιμώ το κανονικό ποδόσφαιρο.
Όλα έχουν να κάνουν με τη συνεργασία...
Ξέρεις, πρέπει να σταματήσεις να λες "εγώ", "για μένα" και "κατά τη γνώμη μου".
Ξενερώνω.
Τι;
Ας πούμε ότι δεν μας βγήκε.
Να έχεις μια ωραία ζωή!
-Συγγνώμη, δεν θα αργήσω. -Μην ανησυχείτε.
Για να δούμε.
Μπίρα.
-Μια χαρά. -Μια χαρά.
-Λοιπόν... -Ναι;
Έχετε χρόνο ή πρέπει να φύγετε;
Έχω. Δεν έχω κανονίσει κάτι ιδιαίτερο.
Λοιπόν, αν θέλετε, ξέρω ένα υπέροχο ισπανικό εστιατόριο.
Μήπως να πάμε να φάμε;
Εντάξει.
Φανταστικά.
Αλλά είναι πολύ νωρίς ακόμη.
Τι λέτε να κάνουμε μια βόλτα εδώ γύρω;
Καλή ιδέα.
Ωραία θα ήταν. Χρόνια είχα να έρθω στο Χαρατζούκου.
Κι εγώ. Έχω να έρθω εδώ 20 χρόνια.
-Θα την κουβαλήσω εγώ. -Όχι, μπορώ να την κουβαλήσω.
Φαίνεται βαριά.
Συνηθισμένη είμαι.
Ας την παίρνουμε εκ περιτροπής, τότε.
Εσείς κρατήστε αυτό για τώρα.
Εντάξει.
-Δεν νομίζω να είναι από εκεί. -Σίγουρα από εδώ είναι.
Όχι, νομίζω ότι το Penny Lane είναι λίγο πιο κάτω.
Όχι, είμαι σίγουρη ότι είναι από εδώ.
Αν επιμένετε, πάμε από εκεί, τότε.
Πάμε.
Πολύ περίεργο. Θα ορκιζόμουν ότι ήταν εδώ.
Ίσως να έκλεισε;
Όχι, είμαι σίγουρος ότι είναι στον άλλο δρόμο.
Ακολουθήστε με.
Εντάξει.
Βλέπετε; Εδώ είναι.
Θεέ μου, έχετε δίκιο!
Δεν θυμόμουν ότι ήταν τόσο μέσα.
Και η είσοδος φαίνεται εντελώς διαφορετική.
Πράγματι.
Αυτό πρέπει να είναι, όμως.
Τα πράγματα αλλάζουν.
Πάνε περίπου 50 χρόνια από την τελευταία φορά που ήμουν εδώ.
Και πάνω από 40 χρόνια για μένα.
Δεν το πιστεύω ότι υπάρχει ακόμη.
Ναι, χαίρομαι που το βλέπω.
Κι εγώ.
Λοιπόν...
Ο δρόμος ήταν πάντα έτσι;
Οι αναμνήσεις δεν είναι ποτέ αξιόπιστες, ξέρετε.
Αυτό σημαίνει ότι η πόλη είναι ακόμη ζωντανή.
Νομίζω ότι είναι καλό σημάδι.
Προφανώς.
Οπότε, μπορούμε να πούμε ότι δεν είναι θέμα ηλικίας.
Σύμφωνοι.
Νομίζω ότι είναι η σειρά μου να κρατήσω την τσάντα.
Δεν πειράζει.
Σταθείτε!
Πιστεύω ότι ο καθένας πρέπει να κουβαλάει τα πράγματά του,
είτε είναι άντρας είτε γυναίκα.
Ένα δίκιο το έχετε.
Γιατί δεν την κουβαλάμε μαζί, τότε;
Ορίστε;
Τι είναι αυτό;
Αυτό δεν ήταν εδώ πριν, έτσι δεν είναι;
Έχετε δίκιο.
Να ρίξουμε μια ματιά;
Βεβαίως.
Έχω την αίσθηση ότι ξεχωρίζουμε λίγο.
Έχετε δίκιο.
Εδώ και αρκετή ώρα.
Σας πειράζει να ρίξω μια ματιά;
Όχι, καθόλου.
-Γεια. -Γεια σας.
-Φαίνονται πολύ νόστιμα. -Ρίξτε μια ματιά.
Περάστε.
-Με συγχωρείτε. -Ναι;
-Θα πάρω αυτήν. -Αυτήν εδώ;
-Ναι. -Κάνει 800 γιεν.
Ευχαριστώ.
-Θα τη χρησιμοποιήσετε; -Ναι.
Σας ευχαριστώ πολύ.
Με συγχωρείτε. Την αγοράσατε για τα βιβλία μου.
Όχι, ήθελα μία, είναι ιδανική για τα καθημερινά ψώνια.
Χαίρομαι που βρήκα μια καλή.
-Ορίστε τα ρέστα σας. -Ευχαριστώ.
Σας ευχαριστώ πάρα πολύ.
Κάτι μυρίζει ωραία.
Είναι σίγουρα κάρι.
-Αυτός είναι, σωστά; -Αυτός είναι.
Καλώς ορίσατε.
Να πάρουμε;
Ναι, γιατί όχι;
Τι θα θέλατε;
Αυτοί οι δύο μάλλον έκαναν το ίδιο με εμάς.
Ναι, ταίριαξαν στην εφαρμογή και βγήκαν πρώτο ραντεβού.
Κρίμα που αυτός προσπαθούσε τόσο πολύ.
Έτσι νομίζετε; Ότι προσπαθούσε;
Μου θύμισε το σκοτεινό παρελθόν μου, 30 χρόνια πριν.
Σκοτεινό παρελθόν;
Είχα μια τραυματική εμπειρία με ένα πρώτο ραντεβού κάποτε.
Δέκα χρόνια μετά τον γάμο μας, ο σύζυγός μου και εγώ χωρίσαμε για λίγο.
Έτυχε να βγω ραντεβού εκείνο το διάστημα
με κάποιον που δεν είχα ξαναδεί. Ήταν σκέτη καταστροφή.
Αυτός ο τύπος μιλούσε συνέχεια για τον εαυτό του.
Όπως εκείνος ο τύπος εκεί πέρα. Βασικά, όχι. Ίσως και χειρότερα.
Σαν να προσπαθούσε να με κοντράρει.
Με τίποτα. Εγώ, ως άντρας, είμαι σίγουρος ότι ήταν απελπισμένος.
Πείτε το νεανικό ενθουσιασμό.
Πώς να το θέσω...
Δεν πιστεύω ότι προσπαθούσε να σας κοντράρει.
Δεν είναι χειρότερο αν το έκανε άθελά του;
Και πώς εξελίχθηκε, λοιπόν;
Στο τέλος του ραντεβού, μου ζήτησε να ξαναβγούμε.
Βλέπετε; Του αρέσατε, οπότε προσπαθούσε να σας κάνει να τον συμπαθήσετε.
Αν είναι έτσι, το έκανε λάθος.
Το πραγματικό ζήτημα ήταν τι έγινε μετά.
Είχε εισιτήρια για ένα θεατρικό και με κάλεσε να πάω μαζί του.
Ήταν η τελευταία παράσταση του θιάσου
και ήταν ένα έργο που ήθελα πολύ να δω.
Αλλά δεν μπορούσα να βρω εισιτήρια,
έτσι είχα εγκαταλείψει την ιδέα να πάω.
Το σκεφτόμουν για δύο ολόκληρες μέρες.
Και;
Δεν άντεχα να τον ξαναδώ,
έτσι είπα ψέματα ότι τα ξαναβρήκα με τον άντρα μου
και τον απέρριψα.
Δηλαδή, του είπατε ψέματα;
Ναι! Είμαι απαίσια.
Όταν είδα πως το κορίτσι δίπλα μας είπε στον νεαρό ακριβώς τι ένιωθε,
εντυπωσιάστηκα.
Ενώ εγώ είπα ψέματα για να γλιτώσω.
Το αστείο είναι ότι όντως τα ξαναβρήκα με τον άντρα μου σύντομα.
Καταλήξαμε, όμως, να πάρουμε διαζύγιο.
Λοιπόν, πού τον βρήκατε αυτόν τον απαίσιο τύπο;
Αλληλογραφούσαμε.
Πώς άλλαξαν οι καιροί!
Ένα περιοδικό είχε αγγελίες για φίλους δι' αλληλογραφίας. Τις θυμάστε;
Ήθελα να γνωρίσω κάποιον με τον οποίο να έχω κάτι κοινό.
Το Cinema Companion.
Ναι! Αυτό ήταν!
Μα πώς το καταλάβατε;
-Ναι. -Ναι.
Το Cinema Companion. Πόσες αναμνήσεις!
Τα γράμματά του ήταν υπέροχα.
Το γράψιμό του ήταν ανεπιτήδευτο, μα διανθισμένο με λογοτεχνικές εκφράσεις.
Και πολύ ωραία καλλιγραφικά γράμματα.
Έτσι, ήμουν πεπεισμένη ότι θα ήταν υπέροχος.
Αλλά όταν συναντηθήκαμε, προσπαθούσε να με κοντράρει.
Ήμουν σε απόλυτο σοκ.
Σκέφτηκα "Εσύ έγραψες αυτά τα γράμματα;"
Εγώ τα έγραψα.
Είμαι ο άνθρωπος για τον οποίο μιλάς.
Τι;
Ο άντρας από το εφιαλτικό σου ραντεβού
είμαι εγώ.
Έλα! Πάψε. Παραλίγο να σε πιστέψω.
Δεν είσαι καθόλου σαν αυτόν.
Μπροστά από την τράπεζα στη διασταύρωση.
Για να γνωριστούμε, κρατούσαμε το τελευταίο τεύχος.
Σε προσκάλεσα σε ένα έργο του θιάσου Γιούμε νο Γιουμίνσα, σωστά;
Τι; Συγγνώμη... Τι;
Τώρα που το θυμάμαι,
νομίζω ότι μιλούσα πάρα πολύ.
Πρέπει να ήμουν αγχωμένος επειδή ήσουν επιμελήτρια τέχνης.
Δεν ήθελα να νομίζεις ότι είμαι απλώς ένας ηλίθιος.
Ήσουν ελκυστική, οπότε έβαλα τα δυνατά μου.
Δεν ήθελα να με μισήσεις.
Αλλά το αστείο είναι ότι αυτό ακριβώς συνέβη.
Εγώ...
Λυπάμαι πολύ.
Φαντάζομαι ότι θέλεις να φύγεις τώρα.
Όχι, δεν εννοούσα αυτό.
Συγγνώμη που ήμουν τόσο αγενής και είπα τόσο άσχημα πράγματα για σένα.
Κακώς είπα
ότι ήσουν απαίσιος και η εμπειρία ήταν τραυματική.
Μα ισχύουν όλα.
Δεν είναι σωστό να λες τέτοια πράγματα στα μούτρα του άλλου.
Δεν πειράζει. Δεν το ήξερες.
Εξάλλου, είμαι ευγνώμων.
Αφού με απέρριψες, γνώρισα τη μακαρίτισσα τη γυναίκα μου.
Κι εγώ γύρισα στον άντρα μου
και ο Θεός μάς χάρισε μια κόρη.
Λοιπόν,
έλεγες στο μέιλ ότι ήθελες να δεις μια παράσταση φλαμένκο, σωστά;
Ναι.
Το είπες επειδή σε ρώτησα εγώ.
Αυτός είναι ο λόγος που άρχισα να χρησιμοποιώ εφαρμογές γνωριμιών.
Απίστευτο. Ροσίο Μολίνα.
Πού βρήκες τα VIP εισιτήρια;
Έκανα τα πάντα για να τα αποκτήσω.
Υποτίθεται ότι θα πήγαινα με μια φίλη.
Αλλά είναι σε επαγγελματικό ταξίδι στο εξωτερικό.
Οπότε...
άρχισα να ψάχνω,
ελπίζοντας να βρω έναν νέο φίλο για να έρθει μαζί μου.
Εννοείς...
Εγώ; Είσαι σίγουρη;
Αν θέλεις, φυσικά.
Θα το ήθελα πολύ.
Αυτό είναι.
Βασικά,
εδώ ήρθαμε και πριν από 30 χρόνια.
Αλήθεια;
Μόλις το θυμήθηκα κι εγώ.
Να πάμε κάπου αλλού;
Όχι, ας φάμε εδώ.
Δεν είχα την ευκαιρία να απολαύσω το γεύμα τότε.
Με συγχωρείς.
Δεν πειράζει.
Ας το απολαύσουμε αυτήν τη φορά.
Ναι.
Μετά από σένα.
Η ΚΑΛΥΤΕΡΗ ΜΕΡΑ
Απόδοση διαλόγων: Δέσποινα Τσιάρα
Επιμέλεια: Αγγελική Πανοτάρα